แนวโน้มหุ้นแกว่งแคบ
นักวิเคราะห์ฯคาดตลาดหุ้นไทยเช้านี้แกว่งแคบ รอปัจจัยชี้นำใหม่-ยังเกาะติดปัจจัยนอกประเทศ
11 ธ.ค. 2555

นักวิเคราะห์ฯคาดตลาดหุ้นไทยเช้านี้แกว่งแคบ รอปัจจัยชี้นำใหม่-ยังเกาะติดปัจจัยนอกประเทศ
นายอภิชาติ ผู้บรรเจิดกุล ผู้อำนวยการสายงานวิเคราะห์เชิงกลยุทธ์ สำนักวิจัยทิสโก้ กล่าวว่า ตลาดหุ้นไทยเช้านี้คาดว่าจะแกว่งแคบ เพื่อรอปัจจัยชี้นำใหม่เข้ามา  โดยในวันที่ 12 ธ.ค.นี้จะมีการประชุมธนาคารกลางสหรัฐฯ(เฟด) และในวันที่ 13-14 ธ.ค.นี้จะมีการประชุมผู้นำอียู ซึ่งก็จับตาดูความคืบหน้าในการแก้ไขปัญหาหนี้ในยุโรป ซึ่งขณะนี้ยังไม่มีความชัดเจน นอกจากนี้ยังต้องติดตามการเจรจาแก้ปัญหา Fiscal Cliff ต่อไปด้วย ด้านอิตาลี ก็มีประเด็นเรื่องที่นายกฯของอิตาลีเตรียมลาออก ซึ่งทำให้มีการมองกันว่าอาจจะส่งผลกระทบต่อประเทศที่มีหนี้ได้  พร้อมให้แนวรับ 1,325-1,330 จุด แนวต้าน 1,340 จุด